pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สุชาติ รับมอบสิ่งของ อุปกรณ์ จากสถาบันวิทยาการตลาดทุน ส่ง จ.สมุทรสาคร สู้โควิด – 19
วันพฤหัสบดีที่ 28 มกราคม 2564
รมว.สุชาติ รับมอบสิ่งของ อุปกรณ์ จากสถาบันวิทยาการตลาดทุน ส่ง จ.สมุทรสาคร สู้โควิด – 19
นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ สถาบันวิทยาการตลาดทุน (วตท.) รุ่นที่ 29 โอกาสเข้าพบเพื่อมอบสิ่งของและอุปกรณ์ป้องกันโควิด -19 เพื่อนําไปส่งมอบให้แก่จังหวัดสมุทรสาครนําไปใช้ประโยชน์ต่อสู้กับโควิด – 19
เมื่อวันที่ 28 มกราคม 2564 เวลา 13.00 น.นายสุชาติ ชมกลิ่น รัฐมนตรีว่าการกระทรวงแรงงานให้การต้อนรับนายสุเมธ บุญบรรดารสุขในโอกาสเข้าพบรัฐมนตรีว่าการกระทรวงแรงงาน เพื่อนําคณะจากสถาบันวิทยาการตลาดทุน (วตท.) รุ่นที่ 29 มอบสิ่งของและอุปกรณ์ป้องกันโควิด – 19 แก่กระทรวงแรงงาน เพื่อส่งต่อให้กับข้าราชการและเจ้าหน้าที่จังหวัดสมุทรสาครสนับสนุนการปฏิบัติงานในการป้องกันการแพร่ระบาดของโรคติดเชื้อไวรัสโควิด – 19 ณ บริเวณโถงชั้นล่าง อาคารกระทรวงแรงงาน โดยมี นายพรศักดิ์ เจริญประเสริฐ ผู้ช่วยรัฐมนตรีประจํานายกรัฐมนตรี ปฏิบัติหน้าที่ประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงานนายสุทธิสุโกศล ปลัดกระทรวงแรงงานพร้อมด้วย ผู้บริหารระดับสูงกระทรวงแรงงาน เข้าร่วมเป็นเกียรติในครั้งนี้ด้วยสําหรับสิ่งของและอุปกรณ์ป้องกันโควิด – 19 ที่คณะจากสถาบันวิทยาการตลาดทุน (วตท.) รุ่นที่ 29 นํามามอบแก่กระทรวงแรงงาน อาทิ ชุดเครื่องพ่น จํานวน 70 ชุด ผลิตภัณฑ์ฆ่าเชื้อไวรัส สูตรธรรมชาติ KEEEN Germ Killer จํานวน 600 ถัง หน้ากาก N95 จํานวน 1,120 ชิ้น เครื่องวัดอุณหภูมิ จํานวน 80 อัน Surgical mask จํานวน 600 กล่อง Shoe cover boot จํานวน 200 คู่ ถุงมือยาง จํานวน 100 กล่อง ชุด PPE จํานวน 694 ชุด เพื่อส่งต่อให้กับข้าราชการและเจ้าหน้าที่จังหวัดสมุทรสาคร สนับสนุนการปฏิบัติงานในการป้องกันการแพร่ระบาดของโรคติดเชื้อไวรัสโควิด – 19 ต่อไป
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๔
วันพฤหัสบดีที่ 28 มกราคม 2564
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๔
ในวันพฤหัสบดีที่ ๒๘ มกราคม ๒๕๖๔ เวลา ๑๐.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๔ โดยมี นายวัลลภ นาคบัว รองปลัดกระทรวงยุติธรรม คณะอนุกรรมการผู้ทรงคุณวุฒิและเจ้าหน้าที่ที่เกี่ยวข้องเข้าร่วมฯ ณ ห้องประชุม ๑๐-๐๑ ชั้น ๑๐ อาคารที่ทําการกระทรวงยุติธรรมแห่งใหม่
โดยที่ประชุมได้รับทราบการติดตามความคืบหน้าแผนแม่บทการบริหารงานยุติธรรมแห่งชาติ ฉบับที่ ๓ (พ.ศ.๒๕๖๒-๒๕๖๕) และได้พิจารณาแนวทางการแก้ไขเพิ่มเติมกฎกระทรวงการกําหนดสถานที่อื่นที่ใช้ในการขัง จําคุก หรือควบคุมผู้ต้องหา จําเลย หรือผู้ซึ่งต้องจําคุกตามคําพิพากษาถึงที่สุด พ.ศ. ๒๕๕๒ ซึ่งออกตามความในประมวลกฎหมายวิธีพิจารณาความอาญา มาตรา ๘๙/๑ มาตรา ๘๙/๒ และมาตรา ๒๔๖ เพื่อให้มีความเหมาะสมกับการกําหนดสถานที่อื่นนอกเหนือจากเรือนจําสําหรับควบคุมตัวจําเลยที่ต้องดูแลเป็นพิเศษใน ๔ ประเภท ที่ศาลสั่งให้ทุเลาโทษจําคุก ได้แก่ จําเลยวิกลจริต จําเลยที่จะถึงแก่อันตรายแก่ชีวิตถ้าต้องจําคุก จําเลยมีครรภ์ และจําเลยที่ยังคลอดบุตรไม่เกิน ๓ ปี และต้องเลี้ยงดูบุตร ทั้งนี้ ที่ประชุมได้หารือในการกําหนดมาตรการการควบคุมผู้ต้องขัง และจัดหาหน่วยงานที่เหมาะสมกับการควบคุมดูแลผู้ต้องขังต่อไป
รัฐบาลไทย-ข่าวทำเนียบรัฐบาล-การประชุมคณะกรรมการพิจารณาอุทธรณ์ ครั้งที่ 1/2564
วันศุกร์ที่ 15 มกราคม 2564
การประชุมคณะกรรมการพิจารณาอุทธรณ์ ครั้งที่ 1/2564
รองปลัด กษ. เป็นประธานการประชุมคณะกรรมการพิจารณาอุทธรณ์ ครั้งที่ 1/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานในการประชุมคณะกรรมการพิจารณาอุทธรณ์ ครั้งที่ 1/2564 โดยมีนายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ กระทรวงการคลัง สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติ และคณะทํางานที่เกี่ยวข้อง เข้าร่วม ณ ห้องประชุมกรมส่งเสริมสหกรณ์ เทเวศร์ โดยการประชุมฯ ดังกล่าว ได้มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จํานวน 2 เรื่อง
รัฐบาลไทย-ข่าวทำเนียบรัฐบาล-​วราวุธ ย้ำ ไม่ว่าแล้งแค่ไหน พี่น้องประชาชนต้องมีน้ำกินน้ำใช้ พร้อมส่งมอบน้ำบาดาลเกษตรแปลงใหญ่ ให้บ้านหนองอุมลัว จ.เลย
วันศุกร์ที่ 15 มกราคม 2564
​วราวุธ ย้ํา ไม่ว่าแล้งแค่ไหน พี่น้องประชาชนต้องมีน้ํากินน้ําใช้ พร้อมส่งมอบน้ําบาดาลเกษตรแปลงใหญ่ ให้บ้านหนองอุมลัว จ.เลย
​วราวุธ ย้ํา ไม่ว่าแล้งแค่ไหน พี่น้องประชาชนต้องมีน้ํากินน้ําใช้ พร้อมส่งมอบน้ําบาดาลเกษตรแปลงใหญ่ ให้บ้านหนองอุมลัว จ.เลย
วันนี้ (15 ม.ค. 64) เวลา 15.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามความก้าวหน้าโครงการศึกษาพัฒนาน้ําบาดาลเพื่อการเกษตรแปลงใหญ่ (โครงการต่อยอด) ที่บ้านหนองอุมลัว อําเภอด่านซ้าย จังหวัดเลย ซึ่งเป็นพื้นที่ 1 ใน 17 แห่ง ที่กรมทรัพยากรน้ําบาดาลดําเนินการต่อเนื่องในระยะที่ 2 ต่อจากโครงการนําร่องการพัฒนาน้ําบาดาลเพื่อการเกษตรแปลงใหญ่ 6 พื้นที่ต้นแบบ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายชัยธวัช เนียมศิริ ผู้ว่าราชการจังหวัดเลย ให้การต้อนรับ ณ บ้านหนองอุมลัว อําเภอด่านซ้าย จังหวัดเลย
นายวราวุธ ศิลปอาชา กล่าวว่า โครงการศึกษาพัฒนาน้ําบาดาลเพื่อการเกษตรแปลงใหญ่แห่งนี้ ประกอบด้วย บ่อน้ําบาดาลที่มีระดับความลึกตั้งแต่ 100-120 เมตร พร้อมติดตั้งเครื่องสูบน้ําขนาด 5.5 แรงม้า จํานวน 4 บ่อ มีระบบพลังงานแสงอาทิตย์ขนาดไม่น้อยกว่า 5,120 วัตต์ จํานวน 4 ชุด เครื่องผลิตไฟฟ้าขนาด 10 กิโลวัตต์ ถังเหล็กเก็บน้ํา ขนาดความจุ 120 ลูกบาศก์เมตร จํานวน 2 ถัง พร้อมท่อกระจายน้ํา ซึ่งเป็นนวัตกรรมด้านการพัฒนาน้ําบาดาลของประเทศไทย ที่จะเป็นต้นแบบให้นําไปใช้ในการแก้ไขปัญหาภัยแล้ง และการขาดแคลนน้ํากับพื้นที่อื่นๆ โดยกลุ่มเกษตรกร ที่มีอยู่เดิมจะได้ขยายกลุ่มและขยายพื้นที่ทํากินได้มากขึ้น มีน้ําบาดาลใช้ในการเกษตรได้อย่างเพียงพอ
ทั้งนี้ รมว.ทส. ได้กําชับให้ผู้นําท้องถิ่นทําความเข้าใจกับพี่น้องประชาชนและกลุ่มเกษตรกรว่า การใช้น้ําบาดาลเพื่อการเกษตรแปลงใหญ่จะต้องช่วยกันดูแลรักษา และเน้นปลูกพืชใช้น้ําน้อย แต่ให้ผลผลิตที่สามารถจําหน่ายได้ราคาสูง เพราะเมื่อเกษตรกรมีรายได้มากขึ้น ก็จะสามารถเลี้ยงดูครอบครัว และช่วยยกระดับคุณภาพชีวิตในชุมชนได้อย่างทั่วถึง รวมถึงกล่าวทิ้งท้ายว่าจังหวัดเลยเป็นอีกหนึ่งจังหวัดที่มีความอุดมสมบูรณ์ ขอให้พี่น้องประชาชนทุกคนช่วยกันปลูกต้นไม้ ดูแลป่า เพื่อจะได้มีน้ํากินน้ําใช้ และรักษาสิ่งแวดล้อมให้คงอยู่ต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงสาธารณสุขหารือทูตกัมพูชาแก้ปัญหาโควิด19
วันศุกร์ที่ 15 มกราคม 2564
รัฐมนตรีว่าการกระทรวงสาธารณสุขหารือทูตกัมพูชาแก้ปัญหาโควิด19
รัฐมนตรีว่าการกระทรวงสาธารณสุขหารือทูตกัมพูชาแก้ปัญหาโควิด19
เมื่อวันที่ 15 มกราคม 2564 นายอูก ซอร์พวน (H.E. Mr. Ouk Sorphorn) เอกอัครราชทูตราชอาณาจักรกัมพูชาประจําประเทศไทย เข้าพบ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ณ ห้องนารี 2 ตึกนารีสโมสร ทําเนียบรัฐบาล โดยเอกอัครราชทูตฯ ได้ขอบคุณประเทศไทยที่ได้ดูแลชาวกัมพูชาในประเทศไทยเป็นอย่างดี โดยเฉพาะแรงงานกัมพูชาในช่วงการแพร่ระบาดของโรคโควิด 19 และขอให้รัฐบาลไทยดูแลชาวกัมพูชาที่ติดเชื้อโควิด 19 ในประเทศไทยอย่างต่อเนื่อง ซึ่งรัฐบาลไทยมีนโยบายอยู่แล้ว ทั้งนี้ รองนายกรัฐมนตรีและรัฐมนตรีว่าการกระทรวงสาธารณสุขได้กล่าวตอบว่ารัฐบาลไทยมีนโยบายดูแลผู้ติดเชื้อโควิด 19 ทุกคนในประเทศไทย และได้ขอให้ฝ่ายกัมพูชาสนับสนุนประเทศไทยเป็นที่ตั้งของศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ ASEAN Centre for Public Health Emergencies and Emerging Diseases (ACPHEED) ซึ่งประเทศไทยมีความพร้อมที่จะดําเนินการสร้างศูนย์ดังกล่าวเพื่อสร้างมั่นคงด้านสุขภาพให้กับภูมิอาเซียนและสามารถตอบโต้ต่อภาวะฉุกเฉินด้านสาธารณสุขและโรคอุบัติใหม่ที่มีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-วราวุธ ตรวจเยี่ยมการปฏิบัติงานอุทยานฯภูเรือ เน้นบริการสร้างความประทับใจให้ประชาชน
วันศุกร์ที่ 15 มกราคม 2564
วราวุธ ตรวจเยี่ยมการปฏิบัติงานอุทยานฯภูเรือ เน้นบริการสร้างความประทับใจให้ประชาชน
วราวุธ ตรวจเยี่ยมการปฏิบัติงานอุทยานฯภูเรือ เน้นบริการสร้างความประทับใจให้ประชาชน
วันนี้ (15 ม.ค. 64) เวลา 16.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อมอุทยานแห่งชาติภูเรือ มอบแนวทางการดําเนินงาน ให้ขวัญกําลังใจแก่เจ้าหน้าที่ในการปฏิบัติงาน และปลูกต้นสนสามใบบริเวณอุทยาน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม ณ อุทยานแห่งชาติภูเรือ จังหวัดเลย
นายวราวุธ ศิลปอาชา ได้กล่าวขอบคุณเจ้าหน้าที่ทุกคนที่ปฏิบัติหน้าที่ในการดูแลอุทยานแห่งชาติให้อยู่ในสภาพที่สมบูรณ์ และพร้อมในการต้อนรับนักท่องเที่ยว การดูแลทรัพยากรและนักท่องเที่ยวไปพร้อมกันนั้นไม่ใช่เรื่องง่าย ดังนั้น การทํางานร่วมกับประชาชนในพื้นที่เป็นสิ่งที่ควรให้ความสําคัญ และขอให้ปฏิบัติหน้าที่ด้วยความมีวินัย มีความอดทน และซื่อสัตย์ ยึดถือกฎระเบียบของอุทยานอย่างเคร่งครัด และได้กล่าวเป็นกําลังใจให้ทุกคนในการดูแลนักท่องเที่ยวให้ได้รับความปลอดภัยและความประทับใจ เพื่อให้อุทยานแห่งชาติเป็นสถานที่ท่องเที่ยวที่สร้างรายได้ ควบคู่ไปกับการคงอยู่ของทรัพยากรธรรมชาติและสิ่งแวดล้อมที่ดี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 8 - 14 มกราคม 2564
วันศุกร์ที่ 15 มกราคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 8 - 14 มกราคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 8 - 14 มกราคม 2564  พบการกระทําผิด จํานวน 750 คดี คิดเป็นเงินค่าปรับ 13.62 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 8 - 14 มกราคม 2564) พบว่ามีการกระทําผิด จํานวน 750 คดี คิดเป็นเงินค่าปรับ 13.62 ล้านบาท โดยแยกเป็น สุรา จํานวน 410 คดี ค่าปรับ 3.43 ล้านบาท ยาสูบ จํานวน 212 คดี ค่าปรับ 3.99 ล้านบาท ไพ่ จํานวน 18 คดี ค่าปรับ 0.21 ล้านบาท น้ํามันและผลิตภัณฑ์น้ํามัน จํานวน 45 คดี ค่าปรับ 3.41 ล้านบาท น้ําหอม จํานวน 3 คดี จํานวน ค่าปรับ 0.09 ล้านบาท รถจักรยานยนต์ จํานวน 48 คดี ค่าปรับ 1.52 ล้านบาท และสินค้าอื่น ๆ จํานวน 14 คดี ค่าปรับ 0.97 ล้านบาท โดยมีของกลางแยกเป็นน้ําสุรา จํานวน 3,684.123 ลิตร ยาสูบ จํานวน 8,584 ซอง ไพ่ จํานวน 893 สํารับ น้ํามันและผลิตภัณฑ์น้ํามัน จํานวน 99,413.000 ลิตร น้ําหอม จํานวน 2,953 ขวด รถจักรยานยนต์ จํานวน 75 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 14 มกราคม 2564 พบว่ามีการกระทําผิด จํานวน 8,299 คดี คิดเป็นเงินค่าปรับ 152.04 ล้านบาท โดยแยกเป็น สุรา จํานวน 4,712 คดี ค่าปรับ 43.83 ล้านบาท ยาสูบ จํานวน 2,501 คดี ค่าปรับ 57.32 ล้านบาท ไพ่ จํานวน 197 คดี ค่าปรับ 2.11 ล้านบาท น้ํามันและผลิตภัณฑ์น้ํามัน จํานวน 313 คดี ค่าปรับ 19.64 ล้านบาท น้ําหอม จํานวน 35 คดี ค่าปรับ 1.62 ล้านบาท รถจักรยานยนต์ จํานวน 378 คดี ค่าปรับ จํานวน 9.96 ล้านบาท และสินค้าอื่น ๆ จํานวน 163 คดี ค่าปรับ 17.56 ล้านบาท โดยมีของกลางแยกเป็นน้ําสุรา จํานวน 172,124.428 ลิตร ยาสูบ จํานวน 195,939 ซอง ไพ่ จํานวน 12,562 สํารับ น้ํามันและผลิตภัณฑ์น้ํามัน จํานวน 593,626.000 ลิตร น้ําหอม จํานวน 82,188 ขวด รถจักรยานยนต์ จํานวน 542 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมว.พม. หารือสำนักงบประมาณ ล็อคเป้า ปีงบ 65 พลิกฟื้นครอบครัวเปราะบางหลังโควิด
วันศุกร์ที่ 15 มกราคม 2564
รมว.พม. หารือสํานักงบประมาณ ล็อคเป้า ปีงบ 65 พลิกฟื้นครอบครัวเปราะบางหลังโควิด
รมว.พม. หารือสํานักงบประมาณ ล็อคเป้า ปีงบ 65 พลิกฟื้นครอบครัวเปราะบางหลังโควิด
วันนี้ (15 ม.ค. 64) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมหารือแนวทางการจัดทํางบประมาณรายจ่ายประจําปีงบประมาณ พ.ศ.2565 โดยมีผู้แทนจากสํานักงบประมาณ นําโดย นายอนันต์ แก้วกําเนิด รองผู้อํานวยการสํานักงบประมาณ และคณะ พร้อมด้วยคณะผู้บริหารกระทรวง พม. เข้าร่วมประชุม ณ ห้องประชุม กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า การประชุมครั้งนี้ เพื่อรับข้อเสนอแนะทิศทางการจัดทํางบประมาณของประเทศ และเพื่อให้สอดคล้องกับนโยบายของนายกรัฐมนตรี ที่ได้เน้นย้ําว่า ให้ทุกหน่วยงานจัดทํางบประมาณให้สอดคล้องกับยุทธศาสตร์ชาติ และแผนแม่บทเฉพาะกิจฯ อันเป็นผลมาจากสถานการณ์ โควิด-19 และให้เกิดการบริหารงบประมาณที่คุ้มค่า มีประสิทธิภาพ ตรงกับปัญหา และความต้องการของประชาชน เน้นนําเทคโนโลยีสารสนเทศมาใช้การทํางานให้มากขึ้น และให้ความสําคัญกับกลุ่มเปราะบาง
นายจุติ กล่าวเพิ่มเติมว่า จากนโยบายดังกล่าว กระทรวง พม. มั่นใจ พร้อมขานรับนโยบายมาขับเคลื่อนปรับเปลี่ยนวิธีการทํางานเชิงลึก เพื่อดูแลคนกลุ่มเปราะบางแก้ไขปัญหาความยากจนของครัวเรือน จึงได้จัดทําโครงการพัฒนาคุณภาพชีวิตกลุ่มเปราะบางรายครัวเรือน ที่สะท้อนให้เห็นกระบวนการส่งต่อความช่วยเหลือ เสริมพลังกลุ่มเปราะบางอย่างบูรณาการที่มีประสิทธิภาพ โดยให้ข้าราชการ พม. และอาสาสมัครพัฒนาสังคมและความมั่นคงของมนุษย์ (อพม.) ขับเคลื่อนการทํางานในลักษณะการวิเคราะห์สาเหตุปัญหารายครัวเรือน (Case Management) และจัดทําเป็นแผนพัฒนาคุณภาพชีวิตรายครัวเรือน ร่วมกับเจ้าของปัญหาเพื่อแก้ไขปัญหาความยากจนที่ตรงจุด ครบคลุมทุกมิติ ช่วยเหลือกลุ่มเปราะบางให้มีที่อยู่อาศัย มีอาชีพ-รายได้ และสามารถดูแลครอบครัวได้ ทั้งนี้ ให้ข้าราชการ พม. ทุกคน ตั้งแต่ปลัดกระทรวง จนถึงระดับปฏิบัติงาน รับผิดชอบครัวเรือนเปราะบางโดยข้าราชการ 1 คน สนับสนุนการทํางานของ อพม. 25 คน และ อพม. 1 คน ดูแล 10 ครัวเรือน โดยเชื่อมโยงการทํางานระดับพื้นที่ ร่วมกับหน่วยงานที่เกี่ยวข้อง ได้แก่ กระทรวงมหาดไทย กระทรวงสาธารณสุข กระทรวงศึกษาธิการ กระทรวงแรงงาน กระทรวงการอุดมศึกษา วิทยาศาสตร์ วิจัยและนวัตกรรม และภาคส่วนที่เกี่ยวข้อง ซึ่งใช้ระยะเวลา 6 เดือน 1 ปี หรือมากกว่านั้น ขึ้นอยู่กับสภาพปัญหารายครัวเรือนที่ผ่านกระบวนการวิเคราะห์ และสังเคราะห์ โดยนักสังคมสงเคราะห์ร่วมกับทีมสหวิชาชีพ มุ่งเป้าพัฒนาคุณภาพชีวิตกลุ่มเปราะบางให้ทุกครอบครัวมั่นคงมีความสุข เพื่อให้เป็นไปตามวิสัยทัศน์กระทรวงที่ว่า สร้างสังคมดี คนมีคุณภาพ
รัฐบาลไทย-ข่าวทำเนียบรัฐบาล-เริ่มแล้ว! กรมธนารักษ์จับสลากบัญชีรายชื่อผู้ได้รับสิทธิและบัญชีรายชื่อสำรอง โครงการ “ที่พักอาศัยผู้สูงอายุ รามาฯ - ธนารักษ์”
วันศุกร์ที่ 15 มกราคม 2564
เริ่มแล้ว! กรมธนารักษ์จับสลากบัญชีรายชื่อผู้ได้รับสิทธิและบัญชีรายชื่อสํารอง โครงการ “ที่พักอาศัยผู้สูงอายุ รามาฯ - ธนารักษ์”
กรมธนารักษ์ได้ดําเนินการเปิดจองสิทธิโครงการ “ที่พักอาศัยผู้สูงอายุ รามาฯ - ธนารักษ์” บนที่ราชพัสดุแปลงหมายเลขทะเบียนที่ สป. 623 (บางส่วน) ตําบลบางปลา อําเภอบางพลี จังหวัดสมุทรปราการ เนื้อที่ 20-0-00 ไร่ ให้กับประชาชนทั่วไปที่มีอายุตั้งแต่ 58 ปี ขึ้นไป
วันนี้ (15 มกราคม 2564) ณ กรมธนารักษ์ นายยุทธนา หยิมการุณ อธิบดีกรมธนารักษ์ เปิดเผยว่า กรมธนารักษ์ได้ดําเนินการเปิดจองสิทธิโครงการ “ที่พักอาศัยผู้สูงอายุ รามาฯ - ธนารักษ์” บนที่ราชพัสดุแปลงหมายเลขทะเบียนที่ สป. 623 (บางส่วน) ตําบลบางปลา อําเภอบางพลี จังหวัดสมุทรปราการ เนื้อที่ 20-0-00 ไร่ ให้กับประชาชนทั่วไปที่มีอายุตั้งแต่ 58 ปี ขึ้นไป ระหว่างวันที่ 9 พฤศจิกายน 2563 – 4 ธันวาคม 2563 ที่ผ่านมา โดยเปิดให้จองสิทธิใน 2 ช่องทางประกอบด้วย 1) จองผ่านระบบอินเตอร์เน็ต โดยให้ผู้สูงอายุหรือตัวแทนแสดงความประสงค์และจัดส่งเอกสาร (upload) ผ่านเว็บไซต์ของกรมธนารักษ์ https://www.treasury.go.th หรือสํานักงานธนารักษ์พื้นที่สมุทรปราการ และเว็บไซต์เครือข่ายพันธมิตรโครงการฯ ได้แก่ คณะแพทยศาสตร์โรงพยาบาลรามาธิบดี https://med.mahidol.ac.th และบริษัท ธนารักษ์พัฒนาสินทรัพย์ จํากัด https://www.dad.co.th และ 2) จองผ่านเจ้าหน้าที่ที่ได้รับมอบหมาย (Walk in) ณ กรมธนารักษ์ และ บริษัท ธนารักษ์พัฒนาสินทรัพย์ จํากัด (ธพส.) ณ ศูนย์ราชการเฉลิมพระเกียรติ ถนนแจ้งวัฒนะ อาคารบี โดยจองไม่มีค่าใช้จ่ายใดๆ
อธิบดีกรมธนารักษ์กล่าวต่อว่า จากการสรุปผลการจองสิทธิ มีผู้ลงทะเบียนในระบบผ่านทุกช่องทางจํานวนรวมทั้งสิ้น 1,316 ราย และสําหรับรูปแบบในการจับสลากบัญชีรายชื่อผู้ได้รับสิทธิและบัญชีรายชื่อสํารองแบ่งเป็น 2 กลุ่ม กล่าวคือ
กลุ่มที่ 1 ระดับราคา 1,820,000 2,100,000 2,800,000 และ 2,999,999 บาท ซึ่งเป็นกลุ่มที่มีจํานวนผู้จองสิทธิมากกว่าจํานวนห้องพัก จะมีการจับสลากผู้ได้รับสิทธิ ตามจํานวนห้องพักและจับสลากผู้ได้รับสิทธิสํารองในจํานวนคงเหลือ (โดยไม่มีการตัดสิทธิของผู้จองสิทธิ)
กลุ่มที่ 2 ระดับราคา 1,999,999 บาท ซึ่งเป็นกลุ่มที่มีจํานวนผู้จองสิทธิน้อยกว่าจํานวนห้องพัก ผู้จองจะได้รับสิทธิทุกราย อย่างไรก็ตามเพื่อเป็นการตรวจสอบรายชื่อ จะได้มีการจับสลากเรียงลําดับผู้ได้รับสิทธิในรูปแบบเดียวกันกับระดับราคาในกลุ่มที่ 1
สําหรับห้องระดับราคา 1.99 ล้านบาท ที่ยังคงว่างอยู่จํานวน 82 ห้อง/ราย กรมธนารักษ์จะเปิดระบบผ่านเว็บไซต์กรมธนารักษ์เพื่อให้ผู้อยู่ในบัญชีรายชื่อสํารองแต่ละระดับราคาเป็น 1.99 ล้านบาท แสดงความประสงค์ขอเปลี่ยนแปลงระดับราคาหลังประกาศรายชื่อใน 7 วัน และหากจํานวนผู้แสดงความประสงค์มากกว่าจํานวนห้องพักจะมีการจับสลากอีกครั้ง ทั้งนี้ ในการจับสลากดังกล่าวมีวัตถุประสงค์เพื่อคัดเลือกผู้ได้รับสิทธิเข้าร่วมโครงการฯ และจัดทําบัญชีรายชื่อสํารองเท่านั้น ซึ่ง บริษัท ธนารักษ์พัฒนาสินทรัพย์ จํากัด (ธพส.) จะนําบัญชีรายชื่อดังกล่าวไปบริหารจัดการห้องพักต่อไป นายยุทธนากล่าวในที่สุด
รัฐบาลไทย-ข่าวทำเนียบรัฐบาล-รอง นรม. อนุทินฯ ย้ำความร่วมมือไทย-ปากีสถาน พัฒนาสาธารณสุขต่อเนื่อง เร่งจัดหาวัคซีนโควิด-19 ให้เข้าถึงทุกภาคส่วน
วันศุกร์ที่ 15 มกราคม 2564
รอง นรม. อนุทินฯ ย้ําความร่วมมือไทย-ปากีสถาน พัฒนาสาธารณสุขต่อเนื่อง เร่งจัดหาวัคซีนโควิด-19 ให้เข้าถึงทุกภาคส่วน
รอง นรม. อนุทินฯ ย้ําความร่วมมือไทย-ปากีสถาน พัฒนาสาธารณสุขต่อเนื่อง เร่งจัดหาวัคซีนโควิด-19 ให้เข้าถึงทุกภาคส่วน
วันนี้ (15 มกราคม 2564) เวลา 09.00 น. ณ ห้องนารี 2 ตึกนารีสโมสร ทําเนียบรัฐบาล นายอะศิม อิฟติคัร อะห์มัด (H.E. Mr. Asim Iftikhar Ahmad) เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ ภายหลังเสร็จสิ้นการหารือ นางสาว ไตรศุลี ไตรสรณกุล รองโฆษกประจําสํานักนายกรัฐมนตรีสรุสรุปสาระสําคัญของการหารือ ดังนี้
รองนายกรัฐมนตรีฯ กล่าวต้อนรับและชื่นชมบทบาทการทํางานของเอกอัครราชทูตฯ สะท้อนให้เห็นถึงความสัมพันธ์อันดีระหว่างไทย-ปากีสถานที่มีมาอย่างยาวนาน ยืนยันว่าจะส่งเสริมความร่วมมือทวิภาคีให้ครอบคลุมทุกมิติมากยิ่งขึ้น โดยเฉพาะในช่วงสถานการณ์โควิด-19 ซึ่งไทยยินดีที่จะสนับสนุนและแลกเปลี่ยนประสบการณ์ด้านสาธารณสุขอย่างเต็มที่เพื่อร่วมกันแก้ไขปัญหาการแพร่ระบาดในขณะนี้
เอกอัครราชทูตฯ ขอบคุณที่รองนายกรัฐมนตรีให้เกียรติเข้าเยี่ยมคารวะในวันนี้ ซึ่งไทยและปากีสถานต่างเป็นพันธมิตรที่ดีต่อกันเสมอมา โดยในปี 2564 นี้ ถือเป็นวาระครบรอบ 70 ปีการสถาปนาความสัมพันธ์ทางการทูตระหว่างกัน พร้อมชื่นชมรัฐบาลไทยที่สามารถบริหารจัดการสถานการณ์การแพร่ระบาดของโควิด-19 ได้อย่างมีประสิทธิภาพ ซึ่งเชื่อมั่นว่าไทยจะสามารถแก้ไขปัญหาความท้าทายต่าง ๆ ที่เกิดขึ้นได้ โดยเฉพาะศักยภาพทางสาธารณสุขและการให้ความสําคัญกับวัคซีนป้องกันโควิด-19 ที่มีความก้าวหน้าอย่างต่อเนื่อง
ทั้งสองฝ่ายเห็นพ้องที่จะเพิ่มพูนความร่วมมือในด้านต่าง ๆ ให้มีผลเป็นรูปธรรมมากยิ่งขึ้น โดยเน้นหลักความเชื่อมโยงระหว่างประชาชนถึงประชาชน (People-to-people level) เพื่อให้เข้าถึงทุกระดับ อาทิ ด้านการส่งเสริมการท่องเที่ยววิถีพุทธและความร่วมมือทางวัฒนธรรม ซึ่งปากีสถานมีแหล่งวัฒนธรรมและโบราณคดีทางพุทธศาสนายุคอารยธรรมคันธาระ (Gandhara) เช่น เมืองตักสิลา ที่จะสามารถดึงดูดความสนใจจากนักท่องเที่ยวชาวไทยได้เป็นจํานวนมาก เนื่องจากทั้งสองประเทศมีประวัติศาสตร์และวัฒนธรรมทางพุทธศาสนาที่ใกล้เคียงกัน ด้านการค้าและการลงทุน ทั้งสองประเทศเห็นถึงศักยภาพที่จะขยายโอกาสทางการค้า ซึ่งเอกอัครราชทูตฯ ให้ความสนใจในเขตพัฒนาพิเศษภาคตะวันออก (EEC) และจะพิจารณาแนวทางส่งเสริมการค้าภายหลังสถานการณ์โควิด-19 คลี่คลาย อีกทั้งเห็นว่า ไทยเป็นพันธมิตรที่สําคัญของปากีสถานในอาเซียนและสามารถเป็นประตูเชื่อมโยงภูมิภาคเอเชียตะวันออกเฉียงใต้ได้ในอนาคต
โอกาสนี้ ทั้งสองฝ่ายได้หารือร่วมกันถึงการจัดการด้านสาธารณสุขในสถานการณ์โควิด-19 โดยเอกอัครราชทูตฯ กล่าวถึงสถานการณ์ในปากีสถานว่า รัฐบาลปากีสถานได้ใช้นโยบาย Smart lockdown เพื่อควบคุมการแพร่ระบาดให้สอดคล้องกับสถานการณ์ ขณะที่รองนายกรัฐมนตรีฯ เน้นย้ําถึงการให้ความสําคัญกับการควบคุมสถานการณ์การแพร่ระบาดและการพัฒนาและจัดหาวัคซีนป้องกันโควิด-19 เพื่อสร้างความมั่นคงด้านสุขภาพให้ประชาชนทุกภาคส่วนเข้าถึงได้ในระยะยาว อย่างไรก็ตาม ไทยจะต้องร่วมมือและแลกเปลี่ยนองค์ความรู้กับประเทศอื่น ๆ ควบคู่ไปด้วยเพื่อเพิ่มโอกาสในการรับการจัดสรร และการพัฒนาวัคซีน
รัฐบาลไทย-ข่าวทำเนียบรัฐบาล-กรมธนารักษ์เพิ่มประสิทธิภาพช่องทางการชำระค่าเช่าทางอิเล็กทรอนิกส์ (e-Payment) ด้วยแอปพลิเคชัน (Application) ด้านที่ราชพัสดุ TRD Smart Pay
วันศุกร์ที่ 15 มกราคม 2564
กรมธนารักษ์เพิ่มประสิทธิภาพช่องทางการชําระค่าเช่าทางอิเล็กทรอนิกส์ (e-Payment) ด้วยแอปพลิเคชัน (Application) ด้านที่ราชพัสดุ TRD Smart Pay
กรมธนารักษ์เพิ่มช่องทางการรับชําระค่าเช่าและเงินอื่นๆ เกี่ยวกับที่ราชพัสดุ ผ่านแอปพลิเคชัน (Application) ด้านที่ราชพัสดุ ซึ่งได้รับความร่วมมือจากธนาคาร 7 แห่ง
วันนี้ (15 มกราคม 2564) ณ กระทรวงการคลัง นายยุทธนา หยิมการุณ อธิบดีกรมธนารักษ์ เปิดเผยว่า จากการที่กรมธนารักษ์ได้ดําเนินโครงการเพิ่มประสิทธิภาพช่องทางการชําระค่าเช่าทางอิเล็กทรอนิกส์ (e-Payment) มาอย่างต่อเนื่อง โดยปัจจุบันมีช่องทางการชําระค่าเช่าและเงินอื่นๆ เกี่ยวกับที่ราชพัสดุผ่านช่องทางอิเล็กทรอนิกส์ (e-Payment) ทั้งสิ้น จํานวน 15 ช่องทาง โดยในปี 2564 ได้เพิ่มช่องทางการรับชําระค่าเช่าและเงินอื่นๆ เกี่ยวกับที่ราชพัสดุ ผ่านแอปพลิเคชัน (Application) ด้านที่ราชพัสดุ ซึ่งได้รับความร่วมมือจากธนาคาร 7 แห่ง ได้แก่ ธนาคารกรุงไทย จํากัด (มหาชน) ธนาคารออมสิน ธนาคารกรุงศรีอยุธยา จํากัด (มหาชน) ธนาคารไทยพาณิชย์ จํากัด (มหาชน) ธนาคารทหารไทย จํากัด (มหาชน) ธนาคารกสิกรไทย จํากัด (มหาชน) และธนาคารกรุงเทพ จํากัด (มหาชน) และสามารถเปิดให้บริการได้ตั้งแต่เดือนกุมภาพันธ์ 2564 เป็นต้นไป
อธิบดีกรมธนารักษ์กล่าวต่อว่า ปัจจุบันกรมธนารักษ์มีผู้เช่าที่ราชพัสดุทั่วประเทศ ประมาณ 182,000 ราย แบ่งเป็นผู้เช่าที่ดินราชพัสดุ ประมาณ 160,000 ราย และผู้เช่าอาคารราชพัสดุ ประมาณ 22,000 ราย มีผลการจัดเก็บรายได้เฉลี่ยย้อนหลัง 3 ปี ประมาณ 10,000 ล้านบาท เป็นรายได้จากการบริหารจัดการด้านที่ราชพัสดุ ประมาณ 9,000 ล้านบาท โดยการให้บริการรับชําระค่าเช่าผ่านแอปพลิเคชัน (Application) จะเป็นทางเลือกที่อํานวยความสะดวกให้กับผู้เช่าที่ราชพัสดุในยุคปัจจุบันมากยิ่งขึ้น สามารถลดภาระค่าใช้จ่ายและระยะเวลาในการเดินทางไปชําระค่าเช่า อีกทั้ง ยังเป็นทางเลือกใหม่ของผู้เช่าที่ราชพัสดุ ที่ต้องปรับพฤติกรรมเข้าสู่การใช้ชีวิตวิถีใหม่ (New Normal) โดยการสร้างระยะห่างทางสังคม (Social Distancing) เพื่อลดการแพร่ระบาดของเชื้อไวรัสโคโรนา (COVID-19) อีกทางหนึ่งด้วย
สําหรับการให้บริการรับชําระเงินผ่านแอปพลิเคชัน (Application) ภายใต้ชื่อ “TRD Smart Pay” สามารถดาวน์โหลดไว้บนโทรศัพท์เคลื่อนที่หรือแท็บเล็ต โดยมีช่องทางให้เลือกชําระ 2 ช่องทาง ประกอบด้วย การชําระเงินออนไลน์ผ่านบัญชีธนาคารต่างๆ (Page to Page) และการชําระเงินออนไลน์ผ่านบัตรเครดิต/เดบิต (Payment Gateway) ซึ่งไม่มีค่าใช้จ่ายในการใช้บริการแต่อย่างใด
นอกจากนี้ กรมธนารักษ์อยู่ระหว่างจัดทําใบเสร็จรับเงินอิเล็กทรอนิกส์ (e-Receipt) รองรับการให้บริการชําระเงินค่าเช่าผ่านแอปพลิเคชัน (Application) และบริการทางอิเล็กทรอนิกส์ (e-Service) ด้านที่ราชพัสดุ ของกรมธนารักษ์ เพื่อลดปัญหาการจัดการข้อมูลหรือเอกสารที่อยู่ในรูปของกระดาษ ประหยัดเวลาและค่าใช้จ่ายในการจัดส่งเอกสาร สร้างความมั่นใจในการชําระเงินผ่านช่องทางอิเล็กทรอนิกส์ (e-Payment) ให้กับผู้เช่าที่ราชพัสดุ เกิดประสิทธิภาพและประสิทธิผลสูงสุด ซึ่งเป็นการสนับสนุนนโยบาย National e-Payment ของรัฐบาลอย่างต่อเนื่องอีกด้วย อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-"อนุชา" เน้นย้ำ สคบ.บังคับใช้กฎหมายอย่างเด็ดขาด ทำงานเชิงรุก หากพบการหลอกลวง ทำให้ผู้บริโภคเดือดร้อน
วันศุกร์ที่ 15 มกราคม 2564
"อนุชา" เน้นย้ํา สคบ.บังคับใช้กฎหมายอย่างเด็ดขาด ทํางานเชิงรุก หากพบการหลอกลวง ทําให้ผู้บริโภคเดือดร้อน
นายอนุชา นาคาศัย รัฐมนตรีประจําสํานักนายกรัฐมนตรี เน้นย้ํา สคบ.บังคับใช้กฎหมายอย่างเด็ดขาด ทํางานเชิงรุก หากพบการหลอกลวง ทําให้ผู้บริโภคเดือดร้อน
นายอนุชา นาคาศัย รัฐมนตรีประจําสํานักนายกรัฐมนตรีเปิดเผยว่าจากสถานการณ์การแพร่ระบาดของโรคโควิด-19 ในประเทศไทย ทําให้ประชาชนปรับเปลี่ยนพฤติกรรมหันมาใช้จ่ายซื้อของทางสื่อออนไลน์มากขึ้น ในฐานะประธานคณะกรรมการคุ้มครองผู้บริโภค ได้สั่งการให้สํานักงานคณะกรรมการคุ้มครองผู้บริโภคคุมเข้มการขายสินค้าทางสื่อออนไลน์ กําชับให้ทํางานเชิงรุกอย่างครอบคลุม ให้หน่วยงานภาครัฐและเอกชนร่วมมือป้องกันแก้ปัญหา และให้ความรู้กับผู้บริโภคได้รู้เท่าทันกลโกงใหม่ ๆ ที่เกิดขึ้น รวมถึงให้เฝ้าระวังสินค้าที่ผิดกฎหมาย คัดกรองผู้ขายสินค้าเพื่อสร้างความเชื่อมั่นป้องกันไม่ให้ผู้บริโภคถูกหลอกลวง ทั้งนี้ หากพบเจอให้รีบแจ้งที่ สายด่วน สคบ. 1166 เพื่อดําเนินการเอาผิดทันที
รัฐมนตรีประจําสํานักนายกรัฐมนตรีระบุปัจจุบันการซื้อขายออนไลน์มีแนวโน้มเข้าข่ายเป็นคดีอาญามากขึ้น มีผู้บริโภคถูกฉ้อโกงในรูปแบบต่าง ๆ เช่น ซื้อสินค้ามาแล้วเกิดปัญหาแต่หาตัวตนของผู้ขายไม่ได้ ปิดเว็บไซต์หนี หรือผู้บริโภคโอนเงินไปแล้วกลับไม่ส่งสินค้ามาให้ เป็นต้น โดยได้เน้นย้ําให้ สคบ. บังคับใช้กฎหมายเข้มงวดมากขึ้น หากพบว่ามีการหลอกลวง หรือทําให้ผู้บริโภคเดือดร้อนให้ดําเนินการอย่างเด็ดขาดทั้งกฎหมายของ สคบ. หรือประสานหน่วยงานอื่นนํากฎหมายที่ดูแลอยู่ไปดําเนินการบังคับใช้
“สถานการณ์การแพร่ระบาดของโรคโควิด-19 ในประเทศไทย พี่น้องประชาชนต่างได้รับผลกระทบไปตาม ๆ กัน ขอให้ผู้ขายสินค้าออนไลน์อย่าซ้ําเติมความเดือดร้อนด้วยการขายสินค้าไม่ได้มาตรฐาน ฉ้อโกงผู้บริโภค ขอให้ซื่อสัตย์ เห็นอกเห็นใจซึ่งกันและกัน ก้าวผ่านสถานการณ์ไปด้วยกัน" รัฐมนตรีประจําสํานักนายกรัฐมนตรีกล่าว
-----------------
รัฐบาลไทย-ข่าวทำเนียบรัฐบาล-ดีอีเอส ร่วม NT- สตช. หารือแนวทางการบูรณาการระบบวิทยุ PS-LTE
วันศุกร์ที่ 15 มกราคม 2564
ดีอีเอส ร่วม NT- สตช. หารือแนวทางการบูรณาการระบบวิทยุ PS-LTE
ดีอีเอส ร่วม NT- สตช. หารือแนวทางการบูรณาการระบบวิทยุ PS-LTE
เมื่อวันที่ 15 มกราคม 2564 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือร่วมกับ ผู้แทนจากบริษัท โทรคมนาคมแห่งชาติ จํากัด (มหาชน) หรือ NT และ สํานักงานตํารวจแห่งชาติ หรือ สตช. เพื่อพิจารณา เรื่อง แนวทางการบูรณาการระบบวิทยุ PS-LTE ผ่านระบบการประชุมทางไกล ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ
**************
รัฐบาลไทย-ข่าวทำเนียบรัฐบาล- รมว.วราวุธ ตรวจราชการครบจังหวัดที่60 มอบระบบกระจายน้ำด้วยพลังงานแสงอาทิตย์ จ.หนองบัวลำภู
วันศุกร์ที่ 15 มกราคม 2564
รมว.วราวุธ ตรวจราชการครบจังหวัดที่60 มอบระบบกระจายน้ําด้วยพลังงานแสงอาทิตย์ จ.หนองบัวลําภู
รมว.วราวุธ ตรวจราชการครบจังหวัดที่60 มอบระบบกระจายน้ําด้วยพลังงานแสงอาทิตย์ จ.หนองบัวลําภู
วันนี้ (15 ม.ค. 64) เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ติดตามการดําเนินงานและมอบโครงการก่อสร้างระบบกระจายน้ําด้วยพลังงานแสงอาทิตย์ศูนย์ฝึกอาชีพเรือนจําชั่วคราวบ้านห้วยเตย พร้อมรับฟังการบรรยายสรุปและมอบแนวทางการดําเนินงาน รวมถึงมอบถุงยังชีพ เพื่อเป็นขวัญและกําลังใจแก่ผู้ต้องราชทัณฑ์ชั้นเยี่ยม โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนางศิวพร ฉั่วสวัสดิ์ ผู้ว่าราชการจังหวัดหนองบัวลําภู ให้การต้อนรับ ณ ศูนย์ฝึกอาชีพเรือนจําชั่วคราวบ้านห้วยเตย (วัดพัชรกิติยาภาราม) จังหวัดหนองบัวลําภู ซึ่งได้เยี่ยมชมฟาร์มห้วยเตย เรือนจําท่องเที่ยวเชิงเกษตร และปลูกต้นรวงผึ้งในโอกาสนี้ด้วย
นายวราวุธ ศิลปอาชา กล่าวว่า น้ําเป็นหัวใจสําคัญในการดําเนินการหลายอย่าง ซึ่งโครงการก่อสร้างระบบกระจายน้ําด้วยพลังงานแสงอาทิตย์แห่งนี้เป็นหนึ่งในโครงการตามนโยบายของรัฐบาลที่ต้องการให้ประชาชนเข้าถึงทรัพยากรน้ําอย่างทั่วถึง โดยการพัฒนาระบบกระจายน้ําเพื่อนําน้ําเข้าพื้นที่การเกษตร เพิ่มประสิทธิภาพการใช้น้ําจากแหล่งน้ําที่มีอยู่ในพื้นที่ ให้เป็นแหล่งน้ําต้นทุนของชุมชน ทั้งนี้ ขอขอบคุณความร่วมมือจากทุกภาคส่วนในพื้นที่ ทั้งภาครัฐ ชุมชน วัดพัชรกิติยาภาราม เรือนจําชั่วคราวบ้านห้วยเตย กรมราชทัณฑ์ ในการดูแลบํารุงรักษาเพื่อให้โครงการมีความยั่งยืน และได้กล่าวทิ้งท้ายให้กําลังใจแก่ผู้ต้องราชทัณฑ์ ขอให้ดําเนินชีวิตอย่างมีวินัย มีความอดทน และมีความซื่อสัตย์ในการทํางาน เพื่อให้เป็นกําลังสําคัญในการพัฒนาสังคมไทยต่อไป
รัฐบาลไทย-ข่าวทำเนียบรัฐบาล-สรรพากรต่อเวลาอีก 3 ปี สำหรับการขยายเวลายื่นแบบและชำระภาษีทางอินเทอร์เน็ตทุกประเภทภาษี
วันศุกร์ที่ 15 มกราคม 2564
สรรพากรต่อเวลาอีก 3 ปี สําหรับการขยายเวลายื่นแบบและชําระภาษีทางอินเทอร์เน็ตทุกประเภทภาษี
กรมสรรพากรต่อเวลาให้อีก 3 ปี สําหรับการขยายเวลาการยื่นแบบและชําระภาษีผ่านระบบเครือข่ายอินเทอร์เน็ตออกไปอีก 8 วัน นับแต่วันพ้นกําหนดเวลาการยื่นแบบแต่ละประเภท เริ่มตั้งแต่วันที่ 1 กุมภาพันธ์ 2564 ถึงวันที่ 31 มกราคม 2567
กรมสรรพากรต่อเวลาให้อีก 3 ปี สําหรับการขยายเวลาการยื่นแบบและชําระภาษีผ่านระบบเครือข่ายอินเทอร์เน็ตออกไปอีก 8 วัน นับแต่วันพ้นกําหนดเวลาการยื่นแบบแต่ละประเภท เริ่มตั้งแต่วันที่ 1 กุมภาพันธ์ 2564 ถึงวันที่ 31 มกราคม 2567 เพื่อสนับสนุนให้ผู้ประกอบการและผู้เสียภาษีทําธุรกรรมภาษีที่บ้าน TAX from Home ช่วยลดและป้องกันการแพร่ระบาดของโรคติดเชื้อไวรัสโคโรนา 2019 (COVID – 19)
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กระทรวงการคลังได้ประกาศขยายกําหนดเวลาการยื่นแบบแสดงรายการ และชําระภาษีผ่านระบบเครือข่ายอินเทอร์เน็ตออกไปอีก 8 วัน นับแต่วันพ้นกําหนดเวลาการยื่นแบบแสดงรายการภาษีตามที่กฎหมายกําหนด โดยขยายเวลาต่อไปอีก 3 ปี เริ่มตั้งแต่วันที่ 1 กุมภาพันธ์ 2564 ถึงวันที่ 31 มกราคม 2567 เป็นการขยายกําหนดเวลาการยื่นแบบแสดงรายการภาษี การชําระภาษี และการนําส่งภาษีตามประมวลรัษฎากรสําหรับภาษีเงินได้บุคคลธรรมดา (ภ.ง.ด.90 ภ.ง.ด.91 และ ภ.ง.ด.94) ภาษีเงินได้นิติบุคคล (ภ.ง.ด.50 ภ.ง.ด.51 ภ.ง.ด.52 ภ.ง.ด.54 และ ภ.ง.ด.55) ภาษีเงินได้หัก ณ ที่จ่าย (ภ.ง.ด.1 ภ.ง.ด.2 ภ.ง.ด.3 และ ภ.ง.ด.53) ภาษีมูลค่าเพิ่ม (ภ.พ.30 และ ภ.พ.36) และภาษีธุรกิจเฉพาะ (ภ.ธ.40) ผ่านระบบเครือข่ายอินเทอร์เน็ต ที่ www.rd.go.th ซึ่งจะช่วยให้ผู้เสียภาษีได้รับความสะดวก รวดเร็ว ทั้งนี้ เพื่อเป็นการส่งเสริมและสนับสนุนให้ผู้มีหน้าที่เสียภาษี หรือนําส่งภาษี ยื่นแบบแสดงรายการภาษีผ่านระบบเครือข่ายอินเทอร์เน็ตเพิ่มขึ้น และสอดคล้องกับนโยบาย Thailand 4.0”
โฆษกกรมสรรพากร กล่าวเพิ่มเติมว่า “กรมสรรพากรสนับสนุนให้ผู้ประกอบการและประชาชนใช้บริการทําธุรกรรมภาษีที่บ้าน TAX from Home ในทุกขั้นตอน เพราะง่าย สะดวก ปลอดภัย ไม่ต้องเดินทาง มีการเว้นระยะห่างทางสังคม ช่วยลดและป้องกันการแพร่ระบาดของโรคติดเชื้อไวรัสโคโรนา 2019 (COVID – 19)และสําหรับผู้ประกอบการและผู้เสียภาษีที่ยื่นแบบผ่านระบบเครือข่ายอินเทอร์เน็ต ยังได้รับการยกเว้นค่าธรรมเนียมการใช้บริการชําระภาษี หากชําระภาษีผ่าน QR Code หรือช่องทางอิเล็กทรอนิกส์อื่นๆ ตามเงื่อนไขของธนาคาร”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร.1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมว.แรงงาน มอบ กสร. เดินหน้าตรวจค้ามนุษย์ พบเมืองสองแควใช้แรงงานเด็กผิดกฎหมาย สั่งลงดาบทันที
วันศุกร์ที่ 15 มกราคม 2564
รมว.แรงงาน มอบ กสร. เดินหน้าตรวจค้ามนุษย์ พบเมืองสองแควใช้แรงงานเด็กผิดกฎหมาย สั่งลงดาบทันที
สุชาติ ชมกลิ่น รมว.แรงงาน มอบกรมสวัสดิการและคุ้มครองแรงงาน เดินหน้าตรวจการค้ามนุษย์ด้านแรงงานในสถานประกอบกิจการ พบนายจ้างเมืองสองแควใช้แรงงานเด็กผิดกฎหมาย สั่งแจ้งความดําเนินคดีทันที พร้อมย้ํานายจ้างมีโทษหนักปรับขั้นต่ํา 4 แสน ต่อลูกจ้างหนึ่งคน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประวิตร วงษ์สุวรรณ รองนายกรัฐมนตรี ในฐานะกํากับกระทรวงแรงงาน ได้กําชับให้ทุกหน่วยงานเร่งสร้างความตระหนักรู้ถึงปัญหาการค้ามนุษย์ จับกุม ดําเนินคดีกับผู้กระทําความผิด คุ้มครองผู้เสียหาย ให้เป็นไปตามนโยบายของรัฐบาลอย่างต่อเนื่องและจริงจัง ตนจึงได้สั่งการไปยังกรมสวัสดิการและคุ้มครองแรงงานให้ดําเนินการเชิงรุกในทุกพื้นที่ เพิ่มการประสานความร่วมมือระหว่างทีมสหวิชาชีพ และภาคประชาสังคม เดินหน้าตรวจการค้ามนุษย์ด้านแรงงานในสถานประกอบกิจการ และต้องบูรณาการงานอย่างต่อเนื่อง
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า จากการดําเนินงานเชิงรุกตามนโยบายของท่านรัฐมนตรีว่าการกระทรวงแรงงาน โดยการผนึกกําลังร่วมกับ ฝ่ายปกครอง และทีมสหวิชาชีพของจังหวัดพิษณุโลกเข้าตรวจสถานประกอบกิจกลุ่มเสี่ยงพบนายจ้างปฏิบัติไม่ถูกต้องในเรื่องการจ้างแรงงานเด็กเข้าทํางาน 1 แห่ง ซึ่งมีพนักงานเป็นเด็กเสริฟอายุต่ํากว่า 18 ปี 5 คน ทั้งนี้ สํานักงานสวัสดิการและคุ้มครองแรงงานจังหวัดพิษณุโลก ได้แจ้งข้อกล่าวหาการกระทําความผิดตาม พ.ร.บ.คุ้มครองแรงงาน พ.ศ.2541 ในเรื่อง การใช้แรงงานเด็กในสถานบริการ การใช้แรงงานเด็กระหว่างเวลา 22.00 - 06:00 น. และการจ่ายค่าจ้างต่ํากว่าอัตราค่าจ้างขั้นต่ํา และแจ้งความดําเนินการคดีกับนายจ้างเรียบร้อยแล้ว จึงขอย้ําเตือนนายจ้าง เจ้าของประกอบการให้ปฏิบัติให้ถูกต้องตามกฎหมาย เพราะหากฝ่าฝืนจะมีโทษสําหรับความผิดเกี่ยวกับการใช้แรงงานเด็ก โดยมีโทษต่ําสุดปรับตั้งแต่ 400,000 บาท ถึง 2,000,000 บาท จําคุกไม่เกิน 2 ปี ถึง 4 ปี ต่อลูกจ้างหนึ่งคน หรือทั้งปรับทั้งจํา หากมีข้อสงสัยสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ทั้ง 10 พื้นที่หรือที่ กองคุ้มครองแรงงาน กรมสวัสดิการและคุ้มครองแรงงาน โทรศัพท์ 0 2245 7170, 0 2246 6389 หรือสายด่วน 1506 กด 3
รัฐบาลไทย-ข่าวทำเนียบรัฐบาล-วราวุธ ลงพื้นที่ป่าชุมชนหนองวัวซอ ย้ำชุมชนมีความสำคัญดูแลรักษาป่าและน้ำ
วันศุกร์ที่ 15 มกราคม 2564
วราวุธ ลงพื้นที่ป่าชุมชนหนองวัวซอ ย้ําชุมชนมีความสําคัญดูแลรักษาป่าและน้ํา
วราวุธ ลงพื้นที่ป่าชุมชนหนองวัวซอ ย้ําชุมชนมีความสําคัญดูแลรักษาป่าและน้ํา
วันนี้ (15 ม.ค. 64) เวลา 9.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่มอบนโยบายและแนวทางการบริหารจัดการป่าชุมชน และพบปะเครือข่ายป่าชุมชนหนองวัวซอ พร้อมมอบหนังสือแสดงโครงการป่าชุมชนจํานวน 11 ชุมชน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายวันชัย จันทร์พร รองผู้ว่าราชการจังหวัดอุดรธานี ให้การต้อนรับ ณ โครงการปิดทองหลังพระ สืบสานแนวพระราชดําริ อ่างเก็บน้ําห้วยตาดข่า จังหวัดอุดรธานี ซึ่งรมว.ทส. ได้ปลูกต้นพะยูง ในโอกาสนี้ด้วย
นายวราวุธ ศิลปอาชา ได้กล่าวขอบคุณพี่น้องประชาชนชุมชนหนองวัวซอ ที่ร่วมมือกันดูแลพื้นที่ป่าชุมชน ทําให้พื้นที่โดยรอบมีความอุดมสมบูรณ์ และมีน้ําใช้สําหรับอุปโภคบริโภคและใช้ในการเกษตรตลอดปี ซึ่งเป็นไปตามพระราชปณิธานของในหลวงรัชกาลที่ 9 ในการให้ประชาชนเข้ามามีส่วนร่วมในการอนุรักษ์ จัดการ ฟื้นฟูให้ป่ามีความสมบูรณ์เพิ่มขึ้น และมีการใช้ทรัพยากรและผลผลิตจากป่าได้อย่างมีประสิทธิภาพ เพื่อความมั่นคงของคนในชุมชน ได้เรียนรู้การอยู่อย่างสมดุลกับธรรมชาติและดํารงชีพอยู่ได้อย่างมีความสุข และให้ทรัพยากรป่าไม้อยู่ร่วมกับคนไทยต่อไปตราบนานเท่านาน
รัฐบาลไทย-ข่าวทำเนียบรัฐบาล-เปิด! มาตรการลดภาระ - เยียวยาโควิดระลอกใหม่
วันศุกร์ที่ 15 มกราคม 2564
เปิด! มาตรการลดภาระ - เยียวยาโควิดระลอกใหม่
...
ในช่วงการระบาดของโรคโควิด-19 ระลอกใหม่
มีมาตรการลดภาระค่าใช้จ่ายและเยียวยาประชาชน
ที่เพิ่งผ่านความเห็นชอบของ ครม.
และเตรียมนําไปสู่การปฏิบัติจริงนับจากนี้
.
เริ่มกันที่ “มาตรการลดภาระค่าใช้จ่าย”
ลดค่าน้ํา–ไฟ 2 เดือน ให้ประชาชนและกิจการขนาดเล็ก
ช่วยค่าโทร. ค่าเน็ต/ เร่งจ้างงานเด็กจบใหม่
ช่วยเหลือผู้ประกอบการ 5 จังหวัด พื้นที่ควบคุมสูงสุด
ที่เปิดโรงงานเป็นพื้นที่กักกัน (Factory Quarantine)
.
เลื่อนสิทธิเราเที่ยวด้วยกันออกไป ถึง เม.ย. 64
จัดหาอุปกรณ์ป้องกันโควิดเพิ่มเติม
พร้อมดูแลแรงงานทั้งในและนอกระบบประกันสังคม
เช่น ลดเงินสมทบประกันสังคม เหลือ 3%
รับเงินชดเชยกรณีถูกเลิกจ้าง/ลาออก
.
สําหรับ “มาตรการเสริมสภาพคล่อง”
ทั้งผู้ประกอบการและประชาชนทั่วไป
เช่น ให้สินเชื่อดอกเบี้ยต่ํา พักชําระหนี้
บรรเทาภาระหนี้สินจากแบงค์รัฐ เป็นต้น
อ่านรายละเอียด มติ ครม. เพิ่มเติม คลิก https://www.thaigov.go.th/news/contents/details/38232
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
เตือนภัย! ยาเสพติดชนิดใหม่ ฤทธิ์แรงตายเร็ว
อนุมัติงบ ! ช่วยเกษตรกรโคนม
ร่วมระลึกพระคุณครูแบบ New normal
เตรียมเปิด “คนละครึ่ง” รอบเก็บตก 20 ม.ค. นี้
คอนเฟิร์ม! เงิน 4 โครงการเยียวยาจากรัฐ ไม่ต้องเสียภาษี
รัฐบาลไทย-ข่าวทำเนียบรัฐบาล-รมว.ยุติธรรม ประชุมคณะกรรมาธิการวิสามัญพิจารณาร่างพระราชบัญญัติยาเสพติดให้โทษ (ฉบับที่ ..) พ.ศ. .... สภาผู้แทนราษฎร ครั้งที่ ๓
วันศุกร์ที่ 15 มกราคม 2564
รมว.ยุติธรรม ประชุมคณะกรรมาธิการวิสามัญพิจารณาร่างพระราชบัญญัติยาเสพติดให้โทษ (ฉบับที่ ..) พ.ศ. .... สภาผู้แทนราษฎร ครั้งที่ ๓
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมาธิการวิสามัญพิจารณาร่างพระราชบัญญัติยาเสพติดให้โทษ (ฉบับที่ ..) พ.ศ. .... สภาผู้แทนราษฎร ครั้งที่ ๓
ในวันศุกร์ที่ ๑๕ มกราคม ๒๕๖๔ เวลา ๐๙.๓๐ น.
ณ ห้องประชุมคณะกรรมาธิการ (สผ.) ๔๑๙ ชั้น ๔ อาคารรัฐสภา
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมคณะกรรมาธิการวิสามัญพิจารณาร่างพระราชบัญญัติยาเสพติดให้โทษ
(ฉบับที่ ..) พ.ศ. .... สภาผู้แทนราษฎร ครั้งที่ ๓ โดยมีคณะกรรมาธิการฯ เข้าร่วมการประชุม
โดยที่ประชุมได้พิจารณาร่างรายงานการพิจารณาของคณะกรรมาธิการวิสามัญพิจารณาร่างพระราชบัญญัติ
ยาเสพติดให้โทษ (ฉบับที่ ..) พ.ศ. ....
โดยที่ประชุม ได้มีการปรับแก้ไขร่างรายงานในส่วนข้อสังเกตของคณะกรรมาธิการ และขอให้หน่วยงานที่เกี่ยวข้องประชาสัมพันธ์ให้ประชาชนได้รับทราบถึงกําหนดเวลาที่พืชกระท่อมจะถูกถอดจากยาเสพติดให้โทษ ตาม
พระราชบัญญัตินี้
นอกจากนี้ ประธานกรรมาธิการ ได้ประสานงานเพื่อบรรจุร่าง พระราชบัญญัตินี้ในการประชุมสภาผู้แทนราษฎร และเพื่อส่งให้วุฒิสภาได้พิจารณาต่อไป
รัฐบาลไทย-ข่าวทำเนียบรัฐบาล-กสร. ขยายเวลารับสมัครสถานประกอบกิจการดีเด่นด้านแรงงานสัมพันธ์และสวัสดิการแรงงาน จนถึง 25 กุมภาพันธ์ 2564
วันศุกร์ที่ 15 มกราคม 2564
กสร. ขยายเวลารับสมัครสถานประกอบกิจการดีเด่นด้านแรงงานสัมพันธ์และสวัสดิการแรงงาน จนถึง 25 กุมภาพันธ์ 2564
กรมสวัสดิการและคุ้มครองแรงงานเพิ่มโอกาสให้สถานประกอบกิจการได้มีเวลายื่นใบสมัครเพื่อคัดเลือกเป็น สปก.ดีเด่นด้านแรงงานสัมพันธ์และสวัสดิการแรงงาน โดยขยายเวลาไปจนถึง 25 กุมภาพันธ์ 2564 หวังให้นํารางวัลไปสร้างความภาคภูมิใจร่วมกันหลังเจอพิษ COVID-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมได้ดําเนินโครงการส่งเสริมสถานประกอบกิจการให้มีระบบการบริหารจัดการที่ดีด้านแรงงานสัมพันธ์และสวัสดิการแรงงาน ประจําปี พ.ศ. 2564 โดยมุ่งเน้นให้นายจ้างและลูกจ้างได้ตระหนักถึงความสําคัญในการพัฒนาระบบแรงงานสัมพันธ์และรูปแบบการจัดสวัสดิการแรงงานนอกเหนือจากที่กฎหมายกําหนด มีมาตรฐานโดยใช้กลไกทวิภาคี และการมีส่วนร่วมในองค์กร ซึ่งในปีนี้ได้เชิญชวนสถานประกอบกิจการสมัครเข้าร่วมโครงการฯ ตั้งแต่วันที่ 1 ธันวาคม 2563 – 15 มกราคม 2564 แต่ด้วยปัจจุบันเกิดสถานการณ์การแพร่ระบาดของ COVID-19 ระลอกใหม่ ที่ส่งผลกระทบต่อการรับสมัครฯ ซึ่งนายจ้าง ลูกจ้าง สถานประกอบกิจการอาจจะต้องเตรียมแผนรองรับการป้องกันและแก้ไขปัญหาการแพร่ระบาดของไวรัสดังกล่าว จึงทําให้ยังไม่มีเวลาได้ยื่นใบสมัครเข้าร่วมโครงการ ดังนั้น เพื่อเป็นการเพิ่มโอกาสให้กับสถานประกอบกิจการที่สนใจได้มีเวลาจัดเตรียมเอกสารประกอบการพิจารณา รวมถึงรายละเอียดต่าง ๆ ตามหลักเกณฑ์ข้อกําหนด กรมจึงขยายเวลาการเปิดรับสมัครออกไปอีกจนถึงวันที่ 25 กุมภาพันธ์ 2564 โดยมุ่งหวังให้สถานประกอบกิจการที่ได้รับรางวัลนําไปเป็นเครื่องมือในการสร้างความภาคภูมิใจร่วมกันระหว่างนายจ้าง ลูกจ้าง เพราะรางวัลนี้ถือเป็นรางวัลที่แสดงถึงความเอื้ออาทร ความสมานฉันท์ และความเห็นอกเห็นใจกันทั้ง 2 ฝ่ายที่ส่งผลสะท้อนถึงการร่วมกันสู้วิกฤติโควิดที่ทุกคนกําลังเผชิญอยู่ และนําพาองค์กรให้รอดพ้นไปด้วยกันได้
อธิบดี กสร. กล่าวเพิ่มเติมว่า นอกจากจะขยายเวลาการเปิดรับสมัครออกไปแล้ว วิธีการตรวจประเมิน ยังเปลี่ยนรูปแบบเพื่อให้เหมาะสมกับสถานการณ์ที่ไม่อาจเดินทางข้ามจังหวัดไปตรวจประเมินถึงสถานที่จริงได้ โดยกําหนดใช้วิธีพิจารณาผลงานจากแฟ้มเอกสาร หรือแผ่นซีดี หรือแฟลชไดร์ฟข้อมูล หรือไฟล์เอกสารอิเล็กทรอนิกส์ และใช้วิธีการประชุมทางไกลผ่านโปรแกรมออนไลน์ เพื่อซักถามหากมีข้อสงสัยระหว่างคณะทํางานพิจารณาประเมินผลคะแนนฯ กับผู้นําเสนอผลงาน ทั้งนี้ ผู้สนใจสามารถสอบถามรายละเอียดเพิ่มเติมได้ที่ สํานักแรงงานสัมพันธ์ กรมสวัสดิการและคุ้มครองแรงงานโทรศัพท์ 0 2246 2118, 0 2643 4471, 0 2643 4477 เว็บไซต์ http://relation.labour.go.th
รัฐบาลไทย-ข่าวทำเนียบรัฐบาล-​กระทรวงเกษตรฯ บูรณาการทุกภาคส่วน มุ่งสร้างความมั่นคงและยั่งยืนทางรายได้ให้เกษตรกรด้วยโรงไฟฟ้าชีวมวล
วันศุกร์ที่ 15 มกราคม 2564
​กระทรวงเกษตรฯ บูรณาการทุกภาคส่วน มุ่งสร้างความมั่นคงและยั่งยืนทางรายได้ให้เกษตรกรด้วยโรงไฟฟ้าชีวมวล
​กระทรวงเกษตรฯ บูรณาการทุกภาคส่วน มุ่งสร้างความมั่นคงและยั่งยืนทางรายได้ให้เกษตรกรด้วยโรงไฟฟ้าชีวมวล
เมื่อวันที่ 14 มกราคม 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานการประชุมคณะทํางานจัดทําแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล โดยมีนายชนินทร์ รุ่งแสง คณะที่ปรึกษารัฐมนตรีว่าการกระทรวงเกษตรและสหกรณ์ และนายพลเชษฐ์ ตราโช รองเลขาธิการสํานักงานเศรษฐกิจการเกษตร ในฐานะรองประธานคณะทํางานเข้าร่วมการประชุม เพื่อสร้างโอกาสในการเพิ่มรายได้และเป็นทางเลือกใหม่ในการปลูกพืชของเกษตรกร ตามนโยบายสําคัญของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ภายใต้หลักตลาดนําการผลิต
นายระพีภัทร์ กล่าวว่า การขับเคลื่อนเพื่อสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล เป็นการขับเคลื่อนอย่างบูรณาการร่วมกันระหว่างภาครัฐ ภาคเอกชน ภาคประชาสังคม และภาคการศึกษา อาทิ กระทรวงเกษตรและสหกรณ์ กระทรวงพลังงาน กระทรวงทรัพยากรธรรมชาติและสิ่งแวดล้อม คณะวนศาสตร์ มหาวิทยาลัยเกษตรศาสตร์ ธ.ก.ส. สภาเกษตรกรแห่งชาติ สภาอุตสาหกรรมฯ และสภาหอการค้าฯ มีวัตถุประสงค์ที่สําคัญเพื่อแก้ไขปัญหาการปลูกพืชที่ไม่เหมาะสมกับสภาพพื้นที่ส่งผลให้ได้รับผลตอบแทนต่ํา ไปสู่พืชทางเลือกใหม่ที่เหมาะสมกับสภาพพื้นที่และมีตลาดรองรับที่แน่นอน เช่น โรงไฟฟ้าชีวมวลของชุมชน ซึ่งในหลายพื้นที่ของประเทศไทยมีพื้นที่ที่มีศักยภาพในการปลูกไม้เศรษฐกิจโตเร็ว สามารถใช้เป็นวัตถุดิบป้อนเข้าสู่โรงไฟฟ้าชีวมวลตามนโยบายของกระทรวงพลังงานได้
ทั้งนี้ ที่ประชุมได้พิจารณาสั่งการให้ดําเนินการจัดทําแนวทางส่งเสริมการปลูกพืชพลังงานชีวมวลในพื้นที่ที่ไม่เหมาะสมกับการปลูกพืชเป้าหมาย พร้อมทั้งพิจารณากรอบแนวทางการดําเนินงานที่เหมาะสม โดยมีเป้าหมายที่สําคัญเพื่อ “มุ่งสร้างความมั่นคงและยั่งยืนทางรายได้ของเกษตรกรไทย” ภายใต้หลักการตลาดนําการผลิตของรัฐมนตรีว่าการกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล เปิดรับสมัครบุคคลเพื่อคัดเลือกเข้าดำรงตำแหน่งผู้อำนวยการ
วันศุกร์ที่ 15 มกราคม 2564
สํานักงานสลากกินแบ่งรัฐบาล เปิดรับสมัครบุคคลเพื่อคัดเลือกเข้าดํารงตําแหน่งผู้อํานวยการ
สํานักงานสลากกินแบ่งรัฐบาล เปิดรับสมัครบุคคลเพื่อคัดเลือกเข้าดํารงตําแหน่งผู้อํานวยการสํานักงานสลากกินแบ่งรัฐบาล ระหว่างวันที่ 1 กุมภาพันธ์–1 มีนาคม 2564 ในวันทําการ ระหว่างเวลา 09.00–15.00 น.
สํานักงานสลากกินแบ่งรัฐบาล เปิดรับสมัครบุคคลเพื่อคัดเลือกเข้าดํารงตําแหน่งผู้อํานวยการสํานักงานสลากกินแบ่งรัฐบาล ระหว่างวันที่ 1 กุมภาพันธ์–1 มีนาคม 2564 ในวันทําการ ระหว่างเวลา 09.00–15.00 น. ณ สํานักบริหารทรัพยากรบุคคล ชั้น 7 สํานักงานสลากกินแบ่งรัฐบาล จังหวัดนนทบุรี ผู้สนใจสามารถติดตามรายละเอียดได้ที่ www.glo.or.th หรือสอบถามได้ที่ หมายเลขโทรศัพท์ 0-2528-9818 ตั้งแต่เวลา 07.30–15.30 น. เว้นวันหยุดราชการ
รัฐบาลไทย-ข่าวทำเนียบรัฐบาล-เตือนภัย! ยาเสพติดชนิดใหม่ ฤทธิ์แรงตายเร็ว
วันศุกร์ที่ 15 มกราคม 2564
เตือนภัย! ยาเสพติดชนิดใหม่ ฤทธิ์แรงตายเร็ว
...
เป็นเรื่องที่ต้องรีบเตือนภัย สําหรับยาเสพติดชนิดใหม่
ที่ปัจจุบันกลุ่มวัยรุ่นนิยมนํามาเสพจนเกิดอันตรายถึงชีวิต
.
“ยาเคนมผง” เป็นสารเสพติดที่มีส่วนผสมของสารหลายชนิด
ผสมกันจนมีลักษณะละเอียดคล้ายนมผง
เช่น เคตามีน ที่ออกฤทธิ์หลอนประสาทอย่างรุนแรง
และเฮโรอีน ที่กดประสาทอย่างรุนแรง เช่นกัน
.
เมื่อผู้เสพเสพยาเข้าสู่ร่างกายแล้ว
จะทําให้มีอาการประสาทหลอน จนถึงหัวใจหยุดเต้น
ยิ่งถ้าดื่มแอลกอฮอล์ร่วมด้วย จะยิ่งเพิ่มความเสี่ยง
ทําให้เสียชีวิตได้ทันที แม้จะเสพเป็นครั้งแรกก็ตาม
.
แอดมินขอฝากให้ทุกคนร่วมเป็นหูเป็นตา
สังเกตพฤติกรรมบุตรหลาน หรือคนรอบข้าง
หากพบว่ามีพฤติกรรมเสี่ยงเสพยา ให้รีบพูดคุยด้วยเหตุผล
หรือขอรับคําปรึกษาได้ที่ สายด่วนยาเสพติด 1165
.
สําหรับผู้ที่ต้องการบําบัดรักษาผู้ติดยาเสพติด ติดต่อได้ที่
สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี
โทร. 0 2531 0080 – 4
หรือ โรงพยาบาลธัญญารักษ์ ส่วนภูมิภาค 6 แห่ง
ได้แก่ จ.เชียงใหม่ แม่ฮ่องสอน ขอนแก่น อุดรธานี สงขลา ปัตตานี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน แจ้งข่าวดี ฝึกฟรี มีให้ทุนอบรม “การดูแลผู้สูงอายุ” การันตีมีงานทำ
วันศุกร์ที่ 15 มกราคม 2564
ก.แรงงาน แจ้งข่าวดี ฝึกฟรี มีให้ทุนอบรม “การดูแลผู้สูงอายุ” การันตีมีงานทํา
รมช.แรงงาน เผย โรงพยาบาลกล้วยน้ําไทและกล้วยน้ําไทมูลนิธิ จัดโครงการอบบรมออนไลน์  หลักสูตรการดูแลผู้สูงอายุ ฝึกฟรี! จบแล้วมีงานทํา ส่งมอบโอกาสแก่ผู้ด้อยโอกาส ขาดทุนทรัพย์ หรือว่างงาน
วันที่ 15 มกราคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กระทรวงแรงงานมีข้อตกลงความร่วมมือ ว่าด้วยการพัฒนาฝีมือแรงงาน สาขาการดูแลผู้สูงอายุร่วมกับบริษัทในเครือโรงพยาบาลกล้วยน้ําไทและกล้วยน้ําไทมูลนิธิ เพื่อการบูรณาการภารกิจร่วมกัน ระหว่าง กรมพัฒนาฝีมือแรงงานกับโรงพยาบาลกล้วยน้ําไท ในการพัฒนาแรงงานเพื่อพัฒนาบุคลากรหรือแรงงานที่ให้บริการด้านการดูแลผู้สูงอายุ ซึ่งปัจจุบันยังขาดแคลนและไม่เพียงพอต่อความต้องการ รวมถึงสนับสนุนส่งเสริมการสร้างทักษะฝีมือแรงงานให้ได้มาตรฐาน เพื่อการประกอบอาชีพทั้งในและต่างประเทศ
ศาสตราจารย์ นฤมล กล่าวเพิ่มเติมว่า ขณะนี้โรงเรียนฝึกพนักงาน โรงพยาบาลกล้วยน้ําไท จัดโครงการเรียนออนไลน์หลักสูตรการดูแลผู้สูงอายุ ซึ่งเป็นหลักสูตรที่มอบทุนการศึกษาให้ผู้ที่ด้อยโอกาส ขาดแคลนทุนทรัพย์ โดยขณะที่เรียนจะไม่มีค่าใช้จ่ายใด ๆ รวมถึงมีที่พัก อาหาร และมีชุดยูนิฟอร์มให้ระหว่างที่เข้ารับการฝึกภาคปฏิบัติ ซึ่งเมื่อจบการศึกษาหลักสูตรนี้แล้วจะได้ทํางานดูแลผู้ป่วย ผู้สูงอายุ กับบริษัท จูเนียร์ และซีเนียร์ โฮมเฮลท์แคร์ จํากัด ซึ่งเป็นหนึ่งบริษัทในเครือโรงพยาบาลกล้วยน้ําไท เป็นระยะเวลา 2 ปี โดยไม่ต้องคืนทุน แถมมีรายได้ 13,000-15,000 บาท รวมถึงค่าทํางานล่วงเวลาหรือโอที วันละ 800 บาท หลังจากที่ทํางานครบ 2 ปี ก็สามารถไปทํางานที่อื่นได้ตามต้องการ
สําหรับคุณสมบัติของผู้ที่สนใจสมัครเพื่อขอรับทุนเข้าศึกษาหลักสูตรดังกล่าว จะต้องเป็นเพศหญิง อายุ 18-35 ปี เป็นผู้ด้อยโอกาส ขาดแคนทุนทรัพย์ ว่างงาน ตกงาน วุฒิการศึกษา ม.3 ขึ้นไป มีสุขภาพแข็งแรง ไม่เป็นโรคที่เป็นอุปสรรคต่อการเรียน มีความประพฤติดี รักการบริการและช่วยเหลือผู้อื่น น้ําหนักไม่ต่ํากว่า 40 ไม่มากกว่า 75 กิโลกรัม และส่วนสูงไม่ต่ํากว่า 155 เซนติเมตร สนใจรับทุนเรียน ติดต่อได้ที่ 098-983-0414 Line@ : https://lin.ee/ioaDGJW เว็บไซต์ : www.kluaynamthaischool.com หรือ Facebook : โรงเรียนฝึกพนักงาน โรงพยาบาลกล้วยน้ําไท
“ในขณะที่การแพร่ระบาดของโรคโควิด-19 ส่งผลกระทบต่อทุกชีวิตบนโลก ทั้งทางตรงและทางอ้อม และทุกคนกําลังพยายามป้องกันตนเองจากการติดเชื้อ และกังวลกับโอกาสในการหางานทํากับสถานการณ์ที่ยังไม่แน่นอน หลักสูตรนี้จึงเป็นโอกาสที่ดีในการทํางาน สร้างรายได้ให้ตัวเองและครอบครัวท่ามกลางวิกฤตที่เกิดขึ้น เพราะเมื่อฝึกจบมีงานทําทันที” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-ศบค.มท. ส่วนหน้า รับมอบแอลกอฮอล์ล้างมือและหน้ากากอนามัยจากไทยเบฟ เพื่อสนับสนุนภารกิจโรงพยาบาลสนาม 9 แห่ง ในเขตพื้นที่ควบคุมสูงสุดและเข้มงวด
วันศุกร์ที่ 15 มกราคม 2564
ศบค.มท. ส่วนหน้า รับมอบแอลกอฮอล์ล้างมือและหน้ากากอนามัยจากไทยเบฟ เพื่อสนับสนุนภารกิจโรงพยาบาลสนาม 9 แห่ง ในเขตพื้นที่ควบคุมสูงสุดและเข้มงวด
ศบค.มท. ส่วนหน้า รับมอบแอลกอฮอล์ล้างมือและหน้ากากอนามัยจากไทยเบฟ เพื่อสนับสนุนภารกิจโรงพยาบาลสนาม 9 แห่ง ในเขตพื้นที่ควบคุมสูงสุดและเข้มงวด
เมื่อวันที่ 14 ม.ค. 64 เวลา 14.30 น. นายสมคิด จันทมฤก รองปลัดกระทรวงมหาดไทยด้านบริหาร ในฐานะหัวหน้าผู้ปฏิบัติหน้าที่ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย ส่วนหน้า (ศบค.มท. ส่วนหน้า) เป็นผู้แทนรับมอบแอลกอฮอล์ล้างมือ และหน้ากากอนามัยเพื่อสนับสนุนภารกิจโรงพยาบาลสนามในพื้นที่จังหวัดสมุทรสาคร โดยมี นายนุสรณ์ ตั้นพันธ์ กรรมการผู้จัดการ บริษัท สุรากระทิงแดง (1988) จํากัด ในฐานะผู้แทนบริษัท ไทยเบฟเวอเรจ จํากัด (มหาชน) ร่วมส่งมอบ
นายสมคิด จันทมฤก กล่าวว่า ในนามของ ศบค.มท. ส่วนหน้า ตลอดจนผู้ปฏิบัติงานในพื้นที่จังหวัดสมุทรสาครซึ่งมีผู้ว่าราชการจังหวัดสมุทรสาครเป็นผู้ควบคุมและกํากับดูแลการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ขอขอบคุณบริษัท ไทยเบฟเวอเรจ จํากัด (มหาชน) ที่ได้มีส่วนร่วมในการสนับสนุนแอลกอฮอล์ล้างมือ หน้ากากอนามัย Surgical mask และ N95 ตลอดจนอุปกรณ์อื่น ๆ ที่มีความจําเป็น เพื่อใช้ในภารกิจโรงพยาบาลสนามในพื้นที่จังหวัดสมุทรสาครหรือ “ศูนย์ห่วงใยคนสาคร” รวมถึงโรงพยาบาลสนามในเขตพื้นที่จังหวัดควบคุมสูงสุดและเข้มงวด รวม 9 แห่ง ซึ่งจะได้มอบให้หน่วยงานที่เกี่ยวข้องนําไปดําเนินการต่อไป โดยจะสนับสนุนการปฏิบัติงานตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ให้เกิดประสิทธิภาพและเกิดประโยชน์สูงสุดกับพี่น้องประชาชน
รัฐบาลไทย-ข่าวทำเนียบรัฐบาล-จุรินทร์ นำทีม ปชป.ลงใต้ มอบถุงยังชีพช่วยน้ำท่วม ปัตตานี ยะลา นราธิวาส 10,000 ชุด พร้อมกำชับ พณ.จว. ดูแลสินค้าอย่าให้ขาดแคลนและฉวยโอกาสขึ้นราคาเด็ดขาด
วันศุกร์ที่ 15 มกราคม 2564
จุรินทร์ นําทีม ปชป.ลงใต้ มอบถุงยังชีพช่วยน้ําท่วม ปัตตานี ยะลา นราธิวาส 10,000 ชุด พร้อมกําชับ พณ.จว. ดูแลสินค้าอย่าให้ขาดแคลนและฉวยโอกาสขึ้นราคาเด็ดขาด
จุรินทร์ นําทีม ปชป.ลงใต้ มอบถุงยังชีพช่วยน้ําท่วม ปัตตานี ยะลา นราธิวาส 10,000 ชุด พร้อมกําชับ พณ.จว. ดูแลสินค้าอย่าให้ขาดแคลนและฉวยโอกาสขึ้นราคาเด็ดขาด
วันที่ 14 มกราคม 2564 เวลา 13.30 นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์และคณะลงพื้นที่มอบสิ่งของบรรเทาทุกข์ให้แก่พี่น้องประชาชนผู้ประสบอุทกภัยภาคใต้ โดยเวลา 13.30 น.ที่โรงเรียนวัดโคกหญ้าคา ตําบลคลองใหม่ อําเภอยะรัง จังหวัดปัตตานี 14.25 น. มอบสิ่งของบรรเทาทุกข์ให้แก่พี่น้องประชาชนผู้ประสบอุทกภัย ณ โรงเรียนบ้านบินยา หมู่ 2 ตําบลคลองใหม่ อําเภอยะรัง จังหวัดปัตตานี 15.50 น. มอบสิ่งของบรรเทาทุกข์ให้แก่พี่น้องประชาชนผู้ประสบอุทกภัย ณ อบต.มะนังดาลํา อําเภอสายบุรี จังหวัดปัตตานี จากนั้น 16.45 น. ตรวจเยี่ยมโครงการพาณิชย์ลดราคา! เพื่อประชาชน New Year Grand Sale 2021 ณ ร้านอีฟ แอนด์ อาร์ม มินิมาร์ท อําเภอสายบุรี จังหวัดปัตตานี 17.20 น. มอบสิ่งของบรรเทาทุกข์ให้แก่พี่น้องประชาชนผู้ประสบอุทกภัย ณ โรงเรียนบ้านกลาพอ ตําบลเตราะบอน อําเภอสายบุรี จังหวัดปัตตานี
โดยนายจุรินทร์ กล่าวว่า นําคณะพรรคประชาธิปัตย์และถุงยังชีพทั้งหมดรวมแล้ว 2,000 ชุด 4 จุด โดยมูลนิธิ ม.ร.ว. เสนีย์ ปราโมช ที่มีตนเป็นประธาน ได้มีการจัดถุงยังชีพสําหรับลงไปช่วยเหลือพี่น้องจังหวัดชายแดนภาคใต้ผู้ประสบภัยน้ําท่วมรวมทั้งสิ้น 10,000 ชุด โดย 2,000 ชุดนี้อยู่ในจํานวนนั้นด้วย จะมาช่วยเป็นส่วนหนึ่งในการบรรเทาความเดือดร้อนให้กับพี่น้องประชาชนในฐานะของมูลนิธิ ม.ร.ว.เสนีย์ ปราโมช นอกจากที่ส่วนราชการต่างๆ ที่มีหน้าที่ดําเนินการตามภารกิจของแต่ละหน่วยงานอยู่แล้ว
นายจุรินทร์ บอกด้วยว่า ครั้งนี้จะไปตรวจโครงการพาณิชย์ลดราคา! ช่วยประชาชน ล็อตที่ 8 ที่อําเภอสายบุรีด้วย ซึ่ง ล็อต 8 ลดราคามาตั้งแต่กลางเดือนธันวาคมและจะสิ้นสุดในวันที่ 31 มกราคม 2564 มีสินค้าที่เข้าร่วมรายการ ถึง 22,000 รายการ ลดสูงสุดถึงร้อยละ 85 ส่วน ภาคบริการมีมากกว่า 500 บริการ ที่ร่วมลดราคาลดสูงสุดถึงร้อยละ 87
" นอกจากนั้นยังได้กําชับให้พาณิชย์จังหวัดที่อยู่ในพื้นที่ประสบภัยน้ําท่วมไปตรวจตราเรื่องสินค้าอย่าให้เกิดการขาดแคลนเพราะพื้นที่น้ําท่วมหลายครั้งจะพบปัญหาการขาดแคลนสินค้าตามมา รวมทั้งเข้าไปตรวจตราอย่าให้มีการฉวยโอกาสขึ้นราคาสินค้าซ้ําเติมผู้ประสบอุทกภัยเกิดขึ้นเด็ดขาด" หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์กล่าว